פרסי ג'קסון וגנב הברק

העלילה

פרק זה דורש עריכה. אתם מוזמנים לתרום לוויקיפדיה ולערוך אותו. הסיבה לכך: סגנון כתיבה בעייתי.

לפני המחנה

פרסי ג'קסון הוא ילד בן שתים עשרה בכיתה ו' בעל דיסלקסיה והפרעות קשב. פרסי לומד בפנימיית "יאנסי", בית ספר פרטי לילדים בעייתים בצפון ניו יורק. אימו, סאלי ג'קסון, ואביו החורג, גבריאל "גייב" אגליאנו, המכור לפוקר ולבירה גרים בעיר ניו יורק, ופרסי חוזר אליהם במהלך חופשת הקיץ. בטיול למוזיאון מטרופולין לאומנות, פרסי מגלה שהמורה שלו גברת דודס היא אריניה שנשלחה מטעם אל השאול ותוקפת אותו במהלך הטיול. מר ברונר, המלווה והמורה ללטינית נותן לו חרב קסומה בצורת עט. לאחר שפרסי מנצח כנגד האריניה ומחזיר למר ברונר את העט הוא (ברונר) וגרובר- חברו של פרסי ושומרו, מתנהגים כאילו לא קרה דבר.
פרסי ואימו נוסעים לחופשה ביחד במונטוק. אך זמן קצר לאחר שהם מגיעים, גרובר מופיע ומזהיר אותם. פרסי מגלה שגרובר הוא סאטיר (חצי תיש וחצי אדם). הם נמלטים במכונית ומגיעים לגבעה אליה גרובר מכוון אותם באומרו שזה מקום בטוח בשבילם, כשהמכונית נפגעת מברק. בהמשך, מתקיף את המכונית מינוטאור, שנשלח על ידי האדס, אל השאול, משיג אותם. אמו של פרסי מסבירה לו שאם יעבור את עץ האורן שעל ראש הגבעה, המינוטאור לא יוכל לפגוע בו, אך היא עצמה אינה מסוגלת לעבור את קו הגבול בשל היותה בת תמותה. כשהמינוטאור מגיע אמו של פרסי מתפוגגת בידיו במטר של אור זהוב. פרסי בתגובה מתקיף את המינוטאור, מחסל אותו ולוקח כשלל את קרנו.

במחנה החצויים

פרסי שוכב מעולף במשך שלושה ימים במחנה החדש. לאחר שהוא מתעורר הוא פוגש את אנבת' צ׳ייס, נערה בת גילו. הוא מגלה שמר ברונר, ששמו האמיתי הוא כירון, הוא קנטאור (חצי סוס חצי בן אדם). הוא מגלה כי המקום שהוא נמצא בו נקרא מחנה החצויים, וכל שוכני המחנה הם צאצאים של אל אולימפי מצד אחד, ובן תמותה מהצד השני.
במחנה קיימים שנים עשר ביתנים - אחד לכל אל אולימפי, וצאצאיו של אותו אל גרים בביתן שלו. חצויים שההורה האלוהי שלהם לא ידוע, או שלא נחשב לאחד משנים עשר הגדולים (לא כולל האדס כי אין ביתן על שמו) משוכנים בביתן הרמס, אל הנוודים. לעת ערב יוצא פרסי להתאמן בגרסה המיוחדת של המחנה למשחק "תפוס את הדגל", וכאשר נפצע והמים מרפאים אותו, מופיע מעל ראשו קלשון סימלו של פוסידון, אל הים, וכך מתגלה כי פרסי הוא בנו של פוסידון. פוסידון הוא אחד משלושת האלים "הגדולים" יחד עם אחיו זאוס והאדס, שנשבעו שלא להוליד ילדים, מפני שבניהם חזקים מדי ועלולים להרוס את העולם כולו. פרסי מגלה שהברק הראשון של זאוס - שהוא סמל כוחו ושלטונו - נגנב. לפי זאוס מנסים לחתור תחת שלטונו. זאוס משוכנע שהגנב והחותר תחתיו הוא פוסידון, אחיו, הרוצה להפוך למלך האלים בעצמו. מאחר שהאלים לא יכולים לגנוב באופן ישיר זה את סמל שלטונו של זה, מואשם פרסי בגנבת הברק.

הנבואה

פרסי נאלץ לצאת למסע חיפושים עם גרובר ואנבת' כדי למצוא את הברק. לשם כך מקבל מהאורקל נבואה:
מערבה תפנה, להתייצב מול האל הבוגד
את אשר נגנב תמצא ותשיבו במועד
החברות תכזיב, זוממת היא למעול
סופך שלא תצליח להציל את החשוב מכל

מסע החיפושים

לפי המידע אשר ניתן להם, השלושה צריכים למצוא את הברק של זאוס ולהחזירו לאולימפוס עד יום אמצע הקיץ ב-21 ביוני, בעשרה ימים. זהו התאריך שקבע זאוס כתאריך אחרון לפוסידון להחזיר את הברק, ואותו תאריך שפוסידון קבע כתאריך אחרון לזאוס לחזור בו מהאשמותיו ולהתנצל. כשהם יוצאים למסע בא לוק להיפרד ומעניק לפרסי זוג נעליים מעופפות שקיבל מאביו הרמס. פרסי מעביר אותן לגרובר מאחר שהוא עצמו לא יכול לעוף באוויר מפאת החשש להיכנס לממלכתו של זאוס- האוויר . פרסי גם מקבל מכירון חרב המוסווית בתור עט (אותה חרב שמר ברונר/כירון נתן לו כדי שיילחם בגברת דודס)- כשהמכסה סגור היא עט, אך כשמסירים את המכסה העט מתחילה לצמוח ולהפוך לחרב עשויה מארד שמיימי (חומר שיכול להרוג מפלצות ולפגוע בחצויים), כירון מוסר לו שזו ניתנה לו למשמרת של ידי אביו פוסידון. התאוריה שנראית המבטיחה ביותר היא שהברק נמצא אצל האדס בשאול. מכיוון שהעולם שינה את מיקום הבסיס שלו, כך גם האלים מתמקמים במרכז המעצמה החזקה בעולם באותה תקופה, אמריקה. הכניסה לשאול נמצאת בלוס אנג'לס, והאולימפוס נמצא בקומה השש מאות של בניין האמפייר סטייט. בדרך הם עוברים מפלצות שונות, המוכרות מהמיתולוגיה היוונית, ביניהן מדוזה, אכידנה (אם כל המפלצות) ואחת הכימרות שלה.
לאחר שלל ההרפתקאות הם מגיעים לשאול ומנסים להגיע להאדס. הם עוברים את כארון, ואת קרברוס, כשבאמצע הדרך מתחילות הנעליים המעופפות של גרובר למשוך אותו לתוך מנהרה ובתוכה תהום (טרטרוס). הוא ניצל בקושי מנפילה פנימה. כשהם מתחילים לצאת מהמנהרה הזמן כאילו מאט סביבם ומושך אותם לאחור אל התהום, אך הם מצליחים לצאת בקושי, ומגיעים בסוף להאדס ומבקשים ממנו את הברק. האדס אומר שהברק איננו בבעלותו, וטוען שפרסי גנב את קסדת האופל שלו שהיא סמל כוחו ושלטונו והיא מאפשרת לו להפוך לצללים ולהיעלם בהם. האדס מצווה על פרסי לתת לו את הברק. הוא גם מוסיף שהוא יכול לשחרר את אימו. פרסי מגלה שהברק אכן אצלו, בתיק שארס נתן לו. מתברר שארס ניסה בפקודת קרונוס להפליל את פוסידון בגניבת הברק אחרי שתפס את הגנב האמיתי, ובכך לעורר מלחמה. פרסי מוותר על הצלת אמו בתמורה לחייהם של חבריו. כשהם בורחים מהשאול הם נתקלים בארס שהסביר את התרמית. פרסי נלחם בו עד שהצליח לפגוע בו. באותו הרגע הזמן נעצר מלכת, ולוק נעלם. פרסי זוכה בברק של זאוס ובקסדת האופל של האדס.

לאחר המסע

כאשר האיריניה (משרתת האדס) חוזרת להתקיף את פרסי ולנסות להחזירו לשאול, פרסי מעניק לה את קסדת האופל. הוא טס (אף על פי שזה מסוכן בשבילו, בגלל החשש להיכנס לממלכתו של זאוס, שהוא כרגע אויבו של אביו) ומגיע לניו יורק. שם, בלי אנבת' וגרובר שפונים למחנה החצויים בלעדיו, הוא עולה לאולימפוס ומחזיר את הברק לזאוס ובכך מציל את העולם ממלחמת אלים (שתגרום חורבן מוחלט). הוא חוזר לביתו ומודיע לאימו שאם תרצה היא יכולה להיפרד מבעלה לנצח ולהפכו לאבן. לבסוף הוא חוזר למחנה. בסוף הקיץ, לוק קסטלאן, מנהיג ביתן הרמס שהעמיד פני חבר, בוגד בפרסי ותקף אותו ותוך כדי כך מתגלה כי הוא זה שגנב את הברק הראשון ואת קסדת האופל, בפקודתו של קרונוס, אבל נתפס על ידי ארס והונה אותו להמשיך את תפקידו. קרונוס נאלץ להשתמש גם בארס וגם בפרסי כדי לחרחר מלחמה בין האלים ולהתחזק. לוק עוזב את המחנה כדי להמשיך בניסיונותיו להחזיר את קרונוס. בנוסף הוא שולח על פרסי עקרב מחילות שעוקץ ומרעיל אותו. לאחר שפרסי חוזר לביתו החדש מגלה שאימו השתמשה במתנתו ואיבנה את גייב, בעלה וחבריו (בעזרת ראשה של מדוזה) ומכרה את פסלם.

מאפיינים

הגיבורים מתמודדים עם קשיים כמו קושי בהשתלבות, הם נחשבים לילדים בעייתיים. למרות זאת הם "גיבורים". הספר משתמש בסיפורים רבים מהמיתולוגיה, בתפזורת. הוא אינו עוקב אחרי סיפור אחד, אלא שלל סיפורים הנארגים יחדיו. כל סיפור זוכה לעיבוד מודרני. פרסי מספר את הסיפור בגוף ראשון, תוך כדי שימוש בסלנג ומנעד לשוני תואם לגילו.